Kódex správania QSR24h

**Preambula**

Spoločnosť QSR24h pôsobí na Slovenskom trhu od roku 2006. Prostredníctvom našich pracovníkov a vlastného know-how poskytujeme našim zákazníkom služby s cieľom rýchlej pomoci a odstránenia problémov. Neoddeliteľnou súčasť tejto činnosti sú princípy a pravidlá, ktorými sa riadime tak, aby sme boli féroví, spravodliví, dodržiavali etické princípy a zákony, zachovali priaznivé životné prostredie pre budúce generácie a bezpečnosť. V nasledovnej časti sú tieto princípy a pravidlá popísané a sú záväzné pre všetkých našich pracovníkov.

Naše požiadavky sa riadia v súlade so Všeobecnou deklaráciou ľudských práv a Globálnou dohodou OSN, Usmerneniami OECD a dohovormi Medzinárodnej organizácie práce (ILO).

QSR24h poskytuje svojim pracovníkom cielené informácie a školenia, aby zabezpečil aplikáciu požiadaviek v praxi. Okrem toho si spoločnosť QSR24h vyhradzuje právo monitorovať dodržiavanie týchto zásad a vyvodzuje potrebné dôsledky v prípade ich nedodržania.

**I. Pracovné požiadavky**

**1. Dodržiavanie ľudských práv**

Naši pracovníci sú povinní rešpektovať medzinárodne uznávané ľudské práva. Netolerujeme žiadnu formu porušovania ľudských práv vo všetkých našich obchodných činnostiach.

**2. Voľný výber zamestnania**

Nútená práca alebo povinná práca sú neprípustné. Naši zamestnanci majú právo slobodne sa rozhodnúť ukončiť svoje zamestnanie v primeranej zákonnej lehote alebo podľa dohody.

**3. Odmietnutie detskej práce**

Detskú prácu nepoužívame počas žiadnej fázy poskytovania našich služieb. Dodržiavame minimálny vek na prijatie do zamestnania a zákaz detskej práce. Deti sa nesmú brániť vo svojom rozvoji! Nesmie byť ohrozená ich bezpečnosť a zdravie! Sme si vedomí, že predstavujú našu budúcnosť.

**4. Nediskriminácia / rovnosť príležitosti**

V našej spoločnosti má každý rovnaké príležitosti na základe schopností a zakazujeme akúkoľvek diskrimináciu v zamestnaní. Medzi zamestnancami netolerujeme žiadnu diskrimináciu, napríklad na základe ich pôvodu, spoločenského postavenia, národnosti, farby pokožky, náboženstva, svetonázoru, politickej a odborovej činnosti, pohlavia, sexuálnej orientácie, veku, zdravotného postihnutia, choroby alebo tehotenstva.

**5. Právo združovania a právo kolektívne vyjednávať**

Zamestnanci majú právo združovania sa a uznávame práva na kolektívne vyjednávanie. Zamestnanci majú právo otvorene hovoriť s vedením spoločnosti o pracovných podmienkach bez obáv z nevýhod. Rešpektujeme právo pracovníkov združovať sa, vstupovať do odborových zväzov, vyberať si svojich zástupcov a byť zvolení za zástupcov.

**6. Spravodlivý plat, pracovný čas a sociálne dávky**

Mzdy a sociálne dávky sú v súlade so zásadami minimálnej mzdy, uplatniteľnej regulácie nadčasov a zákonných sociálnych dávok. Pracovný čas a sviatky sú v súlade s platnými zákonmi.

**7. Zdravie a bezpečnosť pri práci**

Zabezpečujeme v súlade s platnými vnútroštátnymi predpismi bezpečnosť a ochranu zdravia na pracovisku a podporujeme neustále zlepšovanie s cieľom zlepšovať pracovné podmienky.

**II. Etika podnikania a integrita**

**1. Dodržiavanie zákonov**

Očakávame najvyššia úroveň integrity vo všetkých činnostiach a vzťahoch. Žiadame našich pracovníkov a najmä manažérov, aby sa zdržali akejkoľvek formy podvodu alebo nekalého hospodárenia, finančného zločinu, korupcie, zvýhodňovania alebo úplatkárstva. Sme si vedomí, že sme povinný dodržiavať všetky príslušné zákony a nariadenia, ktoré sa nás alebo na naše obchodné vzťahy s našimi zákazníkmi vzťahujú.

**2. Spravodlivá hospodárska súťaž**

Musia sa dodržiavať zákony, ktoré chránia a podporujú hospodársku súťaž, najmä zákony týkajúce sa kartelových dohôd. Rešpektujeme spravodlivú hospodársku súťaž, nevyjednávame s konkurentmi a nevykonávame ani iné opatrenie obmedzujúce fungovanie voľného trhu.

**3. Vyhýbanie sa konfliktu záujmov**

Rozhodnutia o našich obchodných partneroch robíme na základe faktov a dbáme na to, aby výber dodávateľov nebol ovplyvňovaný osobným a vlastným záujmom jednotlivcov.

**4. Ochrana obchodných tajomstiev**

Od pracovníkov sa vyžaduje, aby všetky neverejné obchodné a technické podrobnosti, ktoré sa dozvedeli prostredníctvom svojej práce, považovali za obchodné tajomstvá.

**III. Životné prostredie a bezpečnosť**

**1. Zodpovednosť za životné prostredie**

Konáme v súlade so zásadou predbežnej opatrnosti a vyvíjame iniciatívy na podporu väčšej zodpovednosti za životné prostredie a na podporu rozvoja a rozsiahleho uplatňovania postupov a technológií šetrných k životnému prostrediu.

**2. Služby šetrné k životnému prostrediu**

Environmentálne aspekty sa musia optimálne zohľadniť vo všetkých fázach poskytovania našich služieb. Vyžadujeme preto proaktívne správanie, ktoré vylučuje alebo minimalizuje následky nehôd, ktoré môžu mať negatívny vplyv na životné prostredie. V tejto súvislosti má osobitný význam uplatnenie a ďalší rozvoj technických riešení šetriacich zdroje ako energiu a vodu s hlavným cieľom zaviesť stratégie na zníženie emisií, recyklovateľnosť alebo opätovné použitie.

**3. Výrobky šetrné k životnému prostrediu**

Všetky výrobky v našom dodávateľskom reťazci musia spĺňať environmentálne normy pre svoj segment trhu. Zahŕňa to celý životný cyklus výrobku, ako aj všetky použité materiály. Musia sa identifikovať chemikálie a iné látky, ktoré môžu predstavovať riziko pre životné prostredie. Na ich zvládnutie musí byť zavedené nakladanie s nebezpečnými materiálmi, aby sa zabezpečilo, že sa s nimi bezpečne manipuluje, prepravujú, skladujú, recyklujú alebo znovu používajú a likvidujú vhodnými postupmi.

**4. Bezpečnosť a kvalita služieb**

Všetky služby musia spĺňať zmluvné kritériá týkajúce sa kvality a výsledok poskytnutej služby na produkte musí spĺňať znaky aktívnej a pasívnej bezpečnosti pri dodávke a musia byť bezpečné pri používaní.

S týmto dokumentom sa oboznamuje každý zamestnanec a zaväzuje sa ho dodržiavať a jeho princípmi sa riadiť.